**SARADNJOM SA NEVLADINIM SEKTOROM DOLAZIMO DO BOLJIH RJEŠENJA U DOMENU ZAŠTITE OKOLIŠA**

Federalna ministrica okoliša i turizma **dr. Edita Đapo** održala je godišnji sastanak sa predstavnicima nevladinog sektora u BiH posvećen aktualnim pitanjima iz oblasti zaštite okoliša.

Ovom sastanku prisustvovali su i predstavnici Ambasade Sjedinjenih Američkih Država te Evropske Komisije u Bosni i Hercegovini.

Ministrica Đapo prezentirala je tekuće aktivnosti Federalnog ministarstva okoliša i turizma.

Prijedlozi zakona koje je Federalno ministarstvo pripremilo konačno su stavljeni u parlamentarne procedure.Tom prilikom, ministrica Đapo je posebno istakla ulogu i doprinos nevladinog sektora u ovom procesu.

„***Saradnjom sa nevladinim sektorom i uz njihovo aktivno učešće zajedno smo došli do boljih prijedloga rješenja. Ova pozitivna iskustva i saradnja treba da budu nastavljeni, kako bismo ubuduće zajedno djelovali brže i efikasnije***“, kazala je ministrica Đapo.

Pored prijedloga zakona, Federalno ministarstvo okoliša i turizma radi i na usuglašavanju cjelokupnog pravnog okvira sa direktivama Evropske komisije i najsavremenijim standardima zaštite okoliša.

- da je izvršena revizija Pravilnika o monitoringu emisija zagađujućih materija, kroz izmjene i dopune, te je data mogućnost angažmana stranih laboratorija temeljem potpisanog MLA sporazuma od strane BATE o priznavanju akreditacije ispitnih laboratorija. Pravilnik o izmjenama i dopunama Pravilnika o monitoringu emisije zagađujućih materija je donesen i objavljen u („Službenim novinama FBiH“, broj: 97/17) .

- da je uvedeno indeksiranje kvaliteta zraka kroz Pravilnik o dopuni Pravilnika o načinu vršenja monitoringa kvaliteta zraka i definiranju vrsta zagađujućih materija, graničnih vrijednosti i drugih standarda kvaliteta zraka (Sl. novine FBiH, broj.50/19) od 17.07.2019.

Na sastanku su donijeti slijedeći zaključci:

1. Da se amandmani na nacrt Zakona o zaštiti okoliša dostave Nevladinim organizacijama
2. Da se odmah u slijedećoj godini planira implementacija Direktive o Deponijama
3. Da se pokrene inicijativa o donošenju pravilnika o pragovima uzbune PM10 i PM2,5, iako „Direktiva EU ne propisuje pragove uzbune za lebdeće čestice PM2,5 i PM10. U zemljama Evropske unije data je mogućnost nižim administrativnim jedinicama da same procijene pragove upozorenja i uzbune za ovaj polutant“ (Informacija o poduzetim aktivnostima po usvojenim Zaključcima sa Tematske sjednice Predstavničkog doma „Problem zagađenosti zraka u Federaciji BiH, <https://www.fmoit.gov.ba/bs/novosti/vijesti/informacija-tematska-sjednica-parlamenta-predstavniclkog-doma-fbih>)
4. Da se, zajedno sa NVO, sektorom radi na novom pravilniku –izradi metodologije pregledanja i ocjenjivanja studija uticaja na okoliš
5. Veće uključivanje javnosti u izrade prostorno planske dokumentacije
6. Da se NVO sektor uključi i pšmogne Federalnom minsitarstvu okoliša, obzirom na mnedostajuće kapacitete ministarstva, u izmjenama postojećeg pravilnika o pogonima i postrojenjiama za koje je obavezna procjena uticaja na okoliš
7. Da se pokrene dijalog u vezi sa upotrebom malih hidroelektrana, te da se obavezno zuključi i sektor energetike, kako bi se donio strateški dokument u vezi sa izgradnjom malih hidroelektrana
8. Da se novi sastanak zakaže za početak decembra